PRIEŠGAISRINĖS APSAUGOS IR GELBĖJIMO DEPARTAMENTO

PRIE VIDAUS REIKALŲ MINISTERIJOS

DIREKTORIUS

ĮSAKYMAS

DĖL UŽSIENIO VALSTYBĖS NORMATYVINIŲ STATYBOS TECHNINIŲ DOKUMENTŲ TIESIOGINIO TAIKYMO

2024 m. spalio 11 d. Nr. 1-592/2024(1.4E)

Vilnius

Vadovaudamasis Lietuvos Respublikos priešgaisrinės saugos įstatymo 7 straipsnio 1 dalies 9 punktu, Lietuvos Respublikos statybos įstatymo 9 straipsnio 2 dalies 3 punktu, įgyvendindamas Lietuvos Respublikos Vyriausybės 2008 m. balandžio 9 d. nutarimo Nr. 341 „Dėl esminių statinio reikalavimų ir statinio techninių parametrų pagal statinių ar statybos produktų charakteristikų lygius ir klases nustatymo kompetencijos priskyrimo valstybės institucijoms“ 5 punktą, statybos techninio reglamento STR 1.01.02:2016 „Normatyviniai statybos techniniai dokumentai“, patvirtinto Lietuvos Respublikos aplinkos ministro 2016 m. spalio 10 d. įsakymu Nr. D1-669 „Dėl statybos techninio reglamento STR 1.01.02:2016 „Normatyviniai statybos techniniai dokumentai“ patvirtinimo“, 27 punktą ir atsižvelgdamas į Priešgaisrinės apsaugos ir gelbėjimo departamento prie Vidaus reikalų ministerijos techninės komisijos 2024 m. spalio 9 d. posėdžio protokolą Nr. 19-6/2024(9.7 E),

l e i d ž i u uždarajai akcinei bendrovei „Kurana“ (toliau – UAB „Kurana“), projektuojant UAB „Kurana“ gamyklos teritorijoje adresu: Pasvalio r. sav., Pasvalio apyl. sen., Aukštikalnių k., Mūšios g. 19, 19A, inžinerinius statinius – etanolio talpyklas, tiesiogiai taikyti Jungtinių Amerikos Valstijų nacionalinės gaisrinės saugos asociacijos (angl. The National Fire Protection Association, NFPA) naudojamus standartus, neperėmus jų kaip normatyvinių statybos techninių dokumentų, nesumažinus saugos lygio, nustatyto šiuose dokumentuose:

1.	NFPA 11: „Gaisro gesinimo putomis sistemos standartas žemo, vidutinio ir didelio išplėtimo sąlygomis“ (angl. „NFPA 11: Standard for Low-, Medium- and High- expansion foam“);

2.	NFPA 15: „Priešgaisrinės apsaugos stacionariosios vandens purškimo sistemos standartas“ (angl. NFPA15: „Standard for Water Spray Fixed Systems for Fire Protection“);

3.	NFPA 16: „Putų purkštukų ir putų purškimo sistemų įrengimas“ (angl. NFPA 16: „Installation of Foam-Water Sprinkler and Foam-Water Spray Systems“);

4.	NFPA 30: „Degių ir lengvai užsiliepsnojančių skysčių standartas“ (angl. NFPA 30: „Flammable and Combustible Liquids Code“).

Direktoriaus pavaduotojas,

atliekantis direktoriaus funkcijas,

vidaus tarnybos pulkininkas	Giedrius Sakalinskas